ปกติฉีดยาคุมกำเนิด3เดือนฉีดครั้ง แต่เดือนเมษายนเปลี่ยนเป็นกินแบบ28เม็ด ประจำเดือนมา29เมษาถึงวันที่2พฤษภาคม แล้วจากนั้นก้อหยุดกินจนถึงวันนี้ มีโอกาสตั้งครรภ์ไหมค่ะ มีเพศสัมพันตอนวันที่2 ครั้งเดียวจนถึงวันนี้ยังไม่มีเพศสัมพัน จะท้องไหม
สวัสดีค่ะ การรับประทานยาคุมกำเนิดเป็นวิธีการคุมกำเนิดที่มีประสิทธิภาพดีประมาณ 91-99% มีโอกาสตั้งครรภ์ได้น้อยกว่า 1% ถ้ารับประทานอย่างต่อเนื่องติดต่อกันทุกวันถ้าเป็นยาคุมกำเนิดแบบ 28 เม็ด จะเป็นเม็ดแป้งที่ไม่มีส่วนผสมของยาอยู่ 7 เม็ดสุดท้าย กินในช่วงระหว่างที่ประจำเดือนมา พอครบ 28 เม็ดไม่ว่าประจำเดือนจะหมดหรือไม่ ก็ให้กินต่อแผงใหม่ทันทีดังนั้นในตอนที่มีเพศสัมพันธ์น่าจะเป็นช่วงที่มีประจำเดือน เพราะเป็นช่วงหมดแผงยาคุมพอดี โดยปกติแล้ว จะไม่มีการตกไข่ในช่วงที่มีประจำเดือนค่ะ แต่ข้อสำคัญคือในระหว่างรอบเดือนนั้นๆที่กินยาคุม ต้องกินยาทุกวันติดต่อกันไม่ขาดยาเลยนะคะแนะสังเกตอาการรอบเดือนครั้งถัดไปค่ะ ว่ามาตามปกติหรือไม่ ถ้ามาช้าหรือไม่มา ร่วมกับมีเลือดออกผิดปกติทางช่องคลอด ปวดหน่วงท้องน้อย ควรปรึกษาสูตินรีแพทย์